hotchpotch/miracl-hf-unified huggingface dataset:
Koripallon naisten SM-sarjakausi 2000–2001
Koripallon naisten SM-sarjakaudella 2000–2001 Pantterit Helsingistä voitti seuran toisen perättäisen Suomen mestaruuden. Hopeaa voitti Tapiolan Honka Espoosta. Kovaa espoolaiskautta täydensi vielä Espoo Basket Team viemällä pronssimitalit Espooseen. Pantterit kaatoi Hongan loppuottelusarjassa voitoin 3–1.
Runkosarja pelattiin yhdeksän joukkueen kaksinkertaisena sarjana. Runkosarjassa oli mukana myös Hongikon Nuorisoseuran Urheilijat Jyväskylästä, mutta joukkue voitti ainoastaan kaksi syksyn 16:sta ottelustaan, eikä selvinnyt kevään jatkosarjaan. Jatkosarjan neljä parasta selviytyivät pudotuspeleihin.
Välierissä kohtasivat jatkosarjan voittaja Tapiolan Honka ja sarjan neljäs Peli-Karhut sekä sarjan sijoille 2 ja 3 sijoittuneet Pantterit ja Espoo Basket Team. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.
Sarjasta ei kauden jälkeen pudonnut yksikään joukkue. Tulevalle kaudelle sarjaa laajennettiin kymmenen joukkueen laajuiseksi. Syyskaudella runkosarjaa pelannut Hongikon Nuorisoseuran Urheilijat piti paikkansa pääsarjassa. Uutena joukkueena SM-sarjaan nousi nimellä Componenta Girls pelannut Karkkilan Urheilijat.
Malmö Arena
Malmö Arena on monitoimiareena, joka sijaitsee Malmössa Ruotsissa. Se on HockeyAllsvenskan-jääkiekkoseura Malmö Redhawksin kotiareena. Areenalla on pidetty muun muassa konsertteja ja erilaisia urheilutapahtumia. Urheilukäytössä katsojakapasiteetti on 13 000 ja konserttikäytössä enintään 15 500 henkilöä, tilaisuudesta riippuen.
Malmö Arenassa järjestettiin .
Orlando Antonini
Orlando Antonini (s. 15. lokakuuta 1944 Villa Sant'Angelo) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihki papiksi L'Aquilan arkkihiippakuntaan Costantino Stella 29. kesäkuuta 1968. Hänet nimitettiin Formiaen titulaariarkkipiispaksi sekä apostoliseksi nuntiukseksi Sambiaan ja Malawiin 24. heinäkuuta 1999. Piispaksi vihkiminen seurasi 11. syyskuuta. Pääkonsekraattorina toimi Angelo Sodano, jota avustivat Giuseppe Molinari ja Charles Asa Schleck.
Antonini nimitettiin 16. marraskuuta 2005 nuntiukseksi Paraguayyn ja 8. elokuuta 2009 Serbiaan.
Críspulo Benítez Fontúrvel
Críspulo Benítez Fontúrvel (25. huhtikuuta 1905 – 1. toukokuuta 1991) on venezuelalainen roomalaiskatolinen arkkipiispa. Hänet vihittiin papiksi 14. heinäkuuta 1929 ja nimitettiin Barquisimeton piispaksi 21. lokakuuta 1949. Piispaksi vihkiminen seurasi 13. marraskuuta. Pääkonsekraattorina toimi Lucas Guillermo Castillo Hernández, jota avustivat Rafael Ignacio Arias Blanco ja Antonio Ignacio Camargo.
Benítez Fontúrvel sai 30. huhtikuuta 1966 nimityksen Barquisimeton arkkipiispaksi, jona hän toimi, kunnes jäi eläkkeelle 18. lokakuuta 1982. Hän osallistui Vatikaanin toiseen kirkolliskokoukseen.
Giuseppe Molinari
Giuseppe Molinari (s. 11. tammikuuta 1938 Scoppito) on italialainen roomalaiskatolinen arkkipiispa. Hänet vihittiin papiksi L'Aquilan arkkihiippakuntaan 29. kesäkuuta 1962 ja nimitettiin Rietin (-S. Salvatore Maggiore) hiippakunnan johtoon 30. syyskuuta 1989. Piispaksi vihkiminen seurasi 8. joulukuuta. Pääkonsekraattorina toimi Mario Peressin, jota avustivat Francesco Amadio ja Cleto Bellucci.
Molinari sai 16. maaliskuuta 1996 nimityksen L'Aquilan koadjuuttoriarkkipiispaksi, ja 6. kesäkuuta 1998 hänestä tuli sen arkkipiispa.
Mario Peressin
Mario Peressin (17. toukokuuta 1923 Azzano Decimo – 11. lokakuuta 1999) oli italialainen roomalaiskatolinen arkkipiispa. Hänet vihittiin papiksi 30. kesäkuuta 1946 ja nimitettiin L'Aquilan koadjuuttoriarkkipiispaksi 7. huhtikuuta 1983. Piispaksi vihkiminen seurasi 29. kesäkuuta. Pääkonsekraattorina toimi Sebastiano Baggio, jota avustivat Carlo Martini ja Abramo Freschi.
Peressinistä tuli 31. joulukuuta 1983 L'Aquilan arkkipiispa, jona hän toimi, kunnes jäi eläkkeelle 6. kesäkuuta 1998.
Joseph Edward Troy
Joseph Edward Troy (s. 3. syyskuuta 1931 Miramichi) on kanadalainen roomalaiskatolinen piispa. Hänet vihittiin papiksi Bathurstin hiippakuntaan 28. toukokuuta 1959 ja nimitettiin Saint John, New Brunswickin koadjuuttoripiispaksi 1. maaliskuuta 1984. Piispaksi vihkiminen seurasi 22. toukokuuta. Pääkonsekraattorina toimi Arthur Joseph Gilbert, jota avustivat Francis John Spence ja Edgar Godin.
Troysta tuli 2. huhtikuuta 1986 Saint John, New Brunswickin piispa, jona hän toimi, kunnes erosi tehtävistään hiippakunnan johdossa 24. syyskuuta 1997.
Vincent Michael Rizzotto
Vincent Michael Rizzotto (s. 9. syyskuuta 1931 Houston) on yhdysvaltalainen roomalaiskatolinen piispa. Hänet vihittiin papiksi Galvestoniin 26. toukokuuta 1956 ja nimitettiin uudelleennimetyn Galveston-Houstonin vihkipiispaksi sekä Lamasban titulaaripiispaksi 22. kesäkuuta 2001. Piispaksi vihkiminen seurasi 31. heinäkuuta. Pääkonsekraattorina toimi Joseph Anthony Fiorenza, jota avustivat Patrick Fernández Flores ja John Edward McCarthy.
Rizzotto toimi Galveston-Houstonin vihkipiispana, kunnes jäi eläkkeelle 6. marraskuuta 2006.
Vincent Malone
Vincent Malone (s. 11. syyskuuta 1931 Liverpool, Englanti) on brittiläinen roomalaiskatolinen piispa. Hänet vihittiin papiksi Liverpoolin arkkihiippakuntaan 18. syyskuuta 1955 ja nimitettiin sen vihkipiispaksi sekä Aboran titulaaripiispaksi 13. toukokuuta 1989. Piispaksi vihkiminen seurasi 3. heinäkuuta. Pääkonsekraattorina toimi Derek John Worlock, jota avustivat Kevin O'Connor ja John Rawsthorne.
Malone jäi eläkkeelle 26. lokakuuta 2006.
Koripallon naisten SM-sarjakausi 1999–2000
Koripallon naisten SM-sarjakaudella 1999–2000 Pantterit Helsingistä voitti seuran ensimmäisen Suomen mestaruuden. Hopeaa voitti Tapiolan Honka Espoosta ja pronssia Peli-Karhut Kotkasta. Pantterit kaatoi Hongan loppuottelusarjassa voitoin 3-1.
Runkosarja pelattiin kymmenen joukkueen kaksinkertaisena sarjana. Syyskaudella runkosarjaa pelasivat myös Helsingin NMKY sekä SB-Girls Lahdesta. SB-Girls hävisi jokaisen syyskauden 18:sta ottelustaan, HNMKY voitti otteluistaan neljä, eivätkä joukkueet selvinneet kevään jatkosarjaan. Jatkosarjan neljä parasta selviytyivät pudotuspeleihin.
Välierissä kohtasivat jatkosarjan voittaja Pantterit ja sarjan neljäs Espoo Basket Team sekä sarjan sijoille 2 ja 3 sijoittuneet Tapiolan Honka ja Peli-Karhut. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.
SM-sarjasta ei kauden jälkeen pudonnut suoraan yksikään joukkue. Karsintasarjassa pelasivat Helsingin NMKY, Hongikon Nuorisoseuran Urheilijat Jyväskylästä, Pinja Espoosta, SB-Girls Lahdesta, Tampereen Pyrintö sekä Torpan Pojat Helsingistä. Hongikon Nuorisoseuran Urheilijat selvitti tiensä SM-sarjaan seuraavaksi kaudeksi.
Horros (yhtye)
Horros on vuoden 2008 loppupuolelta asti toiminut suomalainen crust punk- yhtye. Yhtye käyttää tyylilajistaan nimitystä "Morbid Crust". Yhtye on perustettu Hämeenlinnassa thrash metal -bändinä, mutta sittemmin musiikkityyli siirtyi hardcore punkin sekä crustin puolelle.. Suuria vaikuttajia bändille ovat olleet Morbid Angel, Nuclear Death Terror, Amebix sekä Unkind.
Horroksen neljän kappaleen debyytti, 7-tuumainen vinyyli julkaistiin syyskuussa 2011. Levynjulkaisuun osallistui levy-yhtiö Face Your Gods sekä useita muita pieniä epävirallisia toimijoita.
Yhtye on julkaisemassa uutta 7-tuumaista vinyyli-EP:tä vuoden 2012 aikana. EP sisältää kolme kappaletta, kaksi lyhyempää A-puolella sekä yhden pidemmän B-puolella. EP on äänitetty sekä miksattu yhtyeen omin voimin ja sen julkaisee Face Your Gods.
Horroksen jäsenistä Elias, Lassi sekä Joonas soittavat myös hämeenlinnalaisessa hardcore-yhtyeessä Left Coldissa.
Derek John Worlock
Derek John Worlock CH (4. helmikuuta 1920 Lontoo – 8. helmikuuta 1996) oli brittiläinen roomalaiskatolinen arkkipiispa. Hänet vihittiin papiksi 3. kesäkuuta 1944 ja nimitettiin Portsmouthin hiippakunnan johtoon 18. lokakuuta 1965. Piispaksi vihkiminen seurasi 21. joulukuuta. Pääkonsekraattorina toimi John Carmel Heenan, jota avustivat Edward Ellis ja William Edward Power. Worlock osallistui Vatikaanin toiseen kirkolliskokoukseen.
Worlock sai 7. helmikuuta 1976 nimityksen Liverpoolin arkkipiispaksi, jona hän toimi, kunnes kuoli 76-vuotiaana virassa.
John Anthony Rawsthorne
John Anthony Rawsthorne (s. 12. marraskuuta 1936 Crosby) on brittiläinen roomalaiskatolinen piispa. Hänet vihittiin papiksi Liverpoolin arkkihiippakuntaan 16. kesäkuuta 1962 ja nimitettiin sen vihkipiispaksi sekä Rotdonin titulaaripiispaksi 9. marraskuuta 1981. Piispaksi vihkiminen seurasi 16. joulukuuta. Pääkonsekraattorina toimi Derek John Worlock, jota avustivat Kevin O'Connor ja Anthony Hitchen.
Rawsthorne sai 4. kesäkuuta 1997 nimityksen Hallamin piispaksi.
Thomas Anthony Williams
Thomas Anthony Williams (s. 10. helmikuuta 1948 Liverpool) on brittiläinen roomalaiskatolinen piispa. Hänet vihittiin papiksi Liverpoolin arkkihiippakuntaan 27. toukokuuta 1972 ja nimitettiin sen vihkipiispaksi sekä Mageón titulaaripiispaksi 15. huhtikuuta 2003. Piispaksi vihkiminen seurasi 27. toukokuuta. Pääkonsekraattorina toimi Patrick Altham Kelly, jota avustivat Vincent Malone ja Augustine Harris.
Richmal Crompton
Richmal Crompton (oikeasti Richmal Crompton Lamburn) (15. marraskuuta 1890 Bury, Lancashire, Englanti - 11. tammikuuta 1969 Chislehurst, Lontoo, Englanti) oli englantilainen kirjailija, joka tunnetaan yli neljäkymmentä osaa käsittävästä "Villi Ami" ("Just William") -poikakirjasarjastaan. Kirjat koostuvat lyhyistä kertomuksista, joiden päähenkilö on 11-vuotias Ami. Tarinat kehittyvät Amin ja hänen kavereidensa kolttosten ympärille. Suomessa Villi Ami -kirjoja on kustantanut 1970-luvulla Kustannus Oy Taikajousi, joka on koostanut erilliset kokoelmat Don Engströmin suomentamista alkuperäisteoksista.
Augustine Harris
Augustine Harris (27. lokakuuta 1917 Liverpool – 30. elokuuta 2007) oli brittiläinen roomalaiskatolinen piispa. Hänet vihki papiksi Liverpoolin arkkihiippakuntaan Richard Downey 30. toukokuuta 1942. Hänet nimitettiin Liverpoolin vihkipiispaksi ja Socian titulaaripiispaksi 23. joulukuuta 1965, ja hänet vihittiin piispaksi 11. helmikuuta 1966. Pääkonsekraattorina toimi George Andrew Beck, jota avustivat John Aloysius Murphy ja Thomas Holland.
Harris sai 10. marraskuuta 1978 nimityksen Middlesbroughin piispaksi, jona hän toimi, kunnes jäi eläkkeelle 3. marraskuuta 1992.
Carlo Martini
Carlo Martini (1. lokakuuta 1913 – 16. heinäkuuta 1986) oli italialainen roomalaiskatolinen arkkipiispa, joka loi uran kirkon diplomaattisissa tehtävissä. Hänet vihki papiksi Piacenzan hiippakuntaan Ersilio Menzani 4. lokakuuta 1936. Hänet nimitettiin apostoliseksi nuntiukseksi Paraguayhyn 25. maaliskuuta 1958. Hän sai 5. lokakuuta 1961 nimityksen Abarin titulaariarkkipiispaksi, ja piispaksi konsekroinnin suoritti 29. lokakuuta Antonio Samorè, jota avustivat Antonio Bergamaschi ja Artemio Prati.
Martini nimitettiin 29. marraskuuta 1963 apostoliseksi nuntiukseksi Filippiineille ja 5. elokuuta 1967 Chileen. 6. heinäkuuta 1970 hän sai nimityksen apostoliseksi delegaatiksi Meksikoon, ja 2. kesäkuuta 1973 hänet nimitettiin L'Aquilan arkkipiispaksi, jona hän toimi, kunnes erosi tehtävistään 31. joulukuuta 1983. Hän osallistui Vatikaanin toiseen kirkolliskokoukseen.
Artemio Prati
Artemio Prati (21. helmikuuta 1907 Pontenure – 4. maaliskuuta 2004) oli italialainen roomalaiskatolinen piispa. Hänet vihittiin papiksi 15. maaliskuuta 1930 ja nimitettiin Carpin hiippakunnan johtoon 31. joulukuuta 1952. Piispaksi vihkiminen seurasi 24. helmikuuta 1953. Pääkonsekraattorina toimi Adeodato Giovanni Piazza, jota avustivat Umberto Malchiodi ja Vigilio Federico Dalla Zuanna.
Prati osallistui Vatikaanin toiseen kirkolliskokoukseen ja toimi Carpin piispana, kunnes jäi eläkkeelle 7. huhtikuuta 1983.
Koripallon naisten SM-sarjakausi 1998–1999
Koripallon naisten SM-sarjakaudella 1998–1999 Forssan Alku voitti seuran seitsemännen perättäisen Suomen mestaruuden. Mestaruus oli seuran historian kahdeksas, millä se sivuaa ennätystä eniten koripallon naisten Suomen mestaruuksia voittaneena seurana. Alun lisäksi kahdeksaan mestaruuteen ovat yltäneet Nokian Urheilijat 1981, Tampereen Pyrintö 1986, sekä Lahden Sampo 1988. Hopeaa voitti Tapiolan Honka Espoosta ja pronssia Pussihukat Vantaalta. Alku voitti loppuottelusarjan Tapiolan Honkaa vastaan voitoin 3-2.
Runkosarja pelattiin kymmenen joukkueen kaksinkertaisena sarjana. Syyskaudella sarjassa olivat mukana myös Tampereen Pyrintö sekä Torpan Pojat Helsingistä. Torpan Pojat hävisi kaikki syyskauden pelinsä ja Tampereen Pyrintö voitti ainoastaan kaksi peliään ToPoa vastaan, eivätkä joukkueet selvinneet kevään jatkosarjaan. Jatkosarjan neljä parasta selviytyivät pudotuspeleihin.
Välierissä kohtasivat jatkosarjan voittaja Forssan Alku ja sarjan neljäs Peli-Karhut sekä sarjan sijoille 2 ja 3 sijoittuneet Tapiolan Honka ja Pussihukat. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.
SM-sarjasta putosivat Tampereen Pyrintö, sekä Torpan Pojat. Uusina joukkueina seuraavan kauden sarjaan nousivat BC Nokia sekä Helsingin NMKY.
José de Jesús Madera Uribe
José de Jesús Madera Uribe M.Sp.S. (27. marraskuuta 1927 San Francisco – 21. tammikuuta 2017) oli yhdysvaltalainen roomalaiskatolinen piispa. Hänet vihittiin papiksi 15. kesäkuuta 1957.
Madera Uribe sai 18. joulukuuta 1979 nimityksen Fresnon koadjuuttoripiispaksi, ja hänet konsekroi 4. maaliskuuta 1980 Hugh Aloysius Donohoe, jota avustivat Roger Michael Mahony ja Juan Alfredo Arzube.
Madera Uribesta tuli 1. heinäkuuta 1980 Fresnon piispa. 28. toukokuuta 1991 hänet nimitettiin Yhdysvaltain sotilasordinariaatin vihkipiispaksi ja Hortanumin titulaaripiispaksi. Hän jäi eläkkeelle 15. syyskuuta 2004.
Thomas Holland
Thomas Holland (11. kesäkuuta 1908 Southport – 30. syyskuuta 1999) oli brittiläinen roomalaiskatolinen piispa. Hänet vihittiin papiksi 18. kesäkuuta 1933 ja nimitettiin Portsmouthin hiippakunnan koadjuuttoripiispaksi sekä Etennan titulaaripiispaksi 31. lokakuuta 1960. Piispaksi vihkiminen seurasi 21. joulukuuta. Pääkonsekraattorina toimi John Henry King, jota avustivat George Patrick Dwyer ja John Farmer Healy.
Holland sai 28. elokuuta 1964 nimityksen Salfordin piispaksi, jona hän toimi, kunnes jäi eläkkeelle 22. kesäkuuta 1983. Hän osallistui Vatikaanin toiseen kirkolliskokoukseen.
Vigilio Federico Dalla Zuanna
Vigilio Federico Dalla Zuanna (24. joulukuuta 1880 Valstagna – 4. maaliskuuta 1956) oli italialainen roomalaiskatolinen arkkipiispa. Hänet vihittiin kapusiinien papiksi 25. heinäkuuta 1904 ja nimitettiin Carpin hiippakunnan johtoon 12. toukokuuta 1941. Piispaksi vihkiminen seurasi 8. kesäkuuta. Pääkonsekraattorina toimi Gennaro Granito Pignatelli di Belmonte, jota avustivat Luca Ermenegildo Pasetto ja Cornelio Sebastiano Cuccarollo.
Dalla Zuanna erosi Carpin piispan tehtävistä 24. marraskuuta 1952, jolloin hän sai nimityksen Mocissuksen titulaariarkkipiispaksi.
Albert Stohr
Albert Stohr (13. marraskuuta 1890 Friedberg – 4. kesäkuuta 1961) oli saksalainen roomalaiskatolinen piispa. Hänet vihittiin papiksi Mainzin hiippakuntaan 19. lokakuuta 1913 ja valittiin sen johtoon 10. kesäkuuta 1935. Valinta vahvistettiin 17. heinäkuuta, ja piispaksi konsekroinnin suoritti 24. elokuuta Conrad Grüber. Stohr kuoli 70-vuotiaana virassa.
Crisanto Darío Mata Cova
Crisanto Darío Mata Cova (25. lokakuuta 1915 – 9. tammikuuta 1998) oli venezuelalainen roomalaiskatolinen arkkipiispa. Hänet vihittiin papiksi 8. huhtikuuta 1939 ja nimitettiin Cumanán hiippakunnan johtoon 21. lokakuuta 1949. Piispaksi vihkiminen seurasi 13. marraskuuta. Pääkonsekraattorina toimi Lucas Guillermo Castillo Hernández, jota avustivat Rafael Ignacio Arias Blanco ja Antonio Ignacio Camargo.
Mata Cova sai 30. huhtikuuta 1966 nimityksen Ciudad Bolívarin arkkipiispaksi, jona hän toimi, kunnes jäi eläkkeelle 26. toukokuuta 1986. Hän osallistui Vatikaanin toiseen kirkolliskokoukseen.
Caudebec-en-Caux
Caudebec-en-Caux on kunta Seine-Maritimen departementissa Ylä-Normandian hallintoalueella Ranskassa. Kunta sijaitsee Seinejoen rannalla Pays de Caux’n alueella, ja se on suosittu lomanviettopaikka.
Caudebec-en-Caux’n kirkko hallitsee näkymällään kuntaa. Kirkko on myöhäisgoottinen ja se valmistui vuonna 1539. Sitä rakennettiin sata vuotta ja valmistuttuaan kuningas Henrik IV sanoi sen olevan valtakuntansa kaunein kirkko. Kunnan keskusta tuhoutui pahoin tulipalossa vuonna 1940, mutta kirkko ja muutamat muut talot kirkon lähellä pelastuivat.
"Maison des Templiers" on rakennus, jossa sijaitsee kotiseutumuseo "Musée Biochet-Bréchot". Museossa kerrotaan kunnan historiasta, kuten sitä aikoinaan koetelleista tuhoisista vuoksiaalloista.
Stanislaus Fernandes
Stanislaus Fernandes (s. 8. lokakuuta 1939 Ahmedabad) on intialainen roomalaiskatolinen arkkipiispa. Hänet vihittiin papiksi Ahmedabadin hiippakuntaan 23. maaliskuuta 1968. Hänestä tuli jesuiitta 15. elokuuta 1973, ja hänet nimitettiin Ahmedabadin hiippakunnan johtoon 21. toukokuuta 1990. Piispaksi vihkiminen seurasi 24. elokuuta. Pääkonsekraattorina toimi Simon Ignatius Pimenta, jota avustivat Charles Gomes ja Francis Leo Braganza.
Fernandes sai 11. marraskuuta 2002 nimityksen Gandhinagarin arkkipiispaksi, jonka virkaan hänet asetettiin 22. joulukuuta.
Charles Gomes
Charles Gomes (5. syyskuuta 1910 Karachi – 15. syyskuuta 2002) oli intialainen roomalaiskatolinen piispa. Hänet vihittiin jesuiittain papiksi 21. marraskuuta 1936 ja nimitettiin 1. heinäkuuta 1974 Ahmedabadin piispaksi. Piispaksi konsekroinnin suoritti 6. lokakuuta Eugene Louis D'Souza, jota avustivat William Zephyrine Gomes ja Ignatius Salvador D'Souza.
Gomes jäi eläkkeelle 21. toukokuuta 1990.
David Eugene Fellhauer
David Eugene Fellhauer (s. 19. elokuuta 1939 Kansas City, Missouri) on yhdysvaltalainen roomalaiskatolinen piispa. Hänet vihittiin papiksi Dallas-Fort Worthin hiippakuntaan 29. toukokuuta 1965 ja nimitettiin Victoria in Texasin hiippakunnan johtoon 7. huhtikuuta 1990. Piispaksi vihkiminen seurasi 28. toukokuuta. Pääkonsekraattorina toimi Patrick Fernández Flores, jota avustivat Thomas Ambrose Tschoepe ja Charles Victor Grahmann.
Clères
Clères on kunta Seine-Maritimen departementissa Ylä-Normandia n hallintoalueella Ranskassa. Kunnassa on 1400-luvulla rakennettu linna, jonka alueella on Jean Théodore Delacour perustama eläinpuisto Parc Zoologique de Clères.
Tito Solari Capellari
Tito Solari Capellari (s. 2. syyskuuta 1939) on bolivialainen roomalaiskatolinen arkkipiispa. Hänet vihittiin salesiaanien papiksi 23. joulukuuta 1966 ja nimitettiin Santa Cruz de la Sierran arkkihiippakunnan vihkipiispaksi sekä Aquae Novae in Numidian titulaaripiispaksi 16. joulukuuta 1986. Piispaksi vihkiminen seurasi 19. maaliskuuta 1987. Pääkonsekraattorina toimi Luis Aníbal Rodríguez Pardo, jota avustivat Santos Abril y Castelló ja Gennaro Maria Prata Vuolo.
Solari Capellari sai 7. maaliskuuta 1998 nimityksen Cochabamban koadjuuttoriarkkipiispaksi, ja 8. heinäkuuta 1999 hänestä tuli sen arkkipiispa.
Gabriele Mana
Gabriele Mana (s. 4. maaliskuuta 1943 Marene) on italialainen roomalaiskatolinen piispa. Hänet vihittiin papiksi Torinon arkkihiippakuntaan 25. kesäkuuta 1967 ja nimitettiin Biellan hiippakunnan johtoon 13. heinäkuuta 2001. Piispaksi vihkiminen seurasi 1. syyskuuta. Pääkonsekraattorina toimi Severino Poletto, jota avustivat Massimo Giustetti ja Enrico Masseroni. Mana asetettiin virkaansa 7. lokakuuta 2001.
Francesco Guido Ravinale
Francesco Guido Ravinale (s. 17. huhtikuuta 1943 Biella) on italialainen roomalaiskatolinen piispa. Hänet vihittiin papiksi 25. kesäkuuta 1967 ja nimitettiin Astin hiippakunnan johtoon 21. helmikuuta 2000. Piispaksi vihkiminen seurasi 25. maaliskuuta. Pääkonsekraattorina toimi Severino Poletto, jota avustivat Enrico Masseroni ja Massimo Giustetti. Ravinale asetettiin virkaansa 2. huhtikuuta 2000.
Joseph Leo Charron
Joseph Leo Charron C.Pp.S. (s. 30. joulukuuta 1939 Redfield, Etelä-Dakota) on yhdysvaltalainen roomalaiskatolinen piispa. Hän sai pappisvihkimyksensä 3. kesäkuuta 1967. Hänet nimitettiin Saint Paul and Minneapolisin arkkihiippakunnan vihkipiispaksi ja Bencennan titulaaripiispaksi 6. marraskuuta 1989. Piispaksi vihkiminen seurasi 25. tammikuuta 1990. Pääkonsekraattorina toimi John Robert Roach, jota avustivat John Francis Kinney ja Thomas Cajetan Kelly.
12. marraskuuta 1993 Charron sai nimityksen Des Moinesin piispaksi, jona hän toimi, kunnes erosi tehtävistään 10. huhtikuuta 2007.
Frederick Francis Campbell
Frederick Francis Campbell (s. 5. elokuuta 1943 Elmira) on yhdysvaltalainen roomalaiskatolinen piispa. Hänet vihki papiksi Saint Paul and Minneapolisin arkkihiippakuntaan John Robert Roach 31. toukokuuta 1980, ja hänet nimitettiin sen vihkipiispaksi sekä Afufenian titulaaripiispaksi 2. maaliskuuta 1999. Piispaksi konsekroinnin suoritti 14. toukokuuta Harry Joseph Flynn, jota avustivat John Robert Roach ja Joseph Leo Charron.
Campbell sai 14. lokakuuta 2004 nimityksen Columbuksen piispaksi, jonka virkaan hänet asetettiin 13. tammikuuta 2005.
Ernesto Cozzi
Ernesto Cozzi (7. heinäkuuta 1870 Trento – 23. helmikuuta 1926) oli italialainen roomalaiskatolinen arkkipiispa. Hänet nimitettiin apostoliseksi delegaatiksi Albaniaan marraskuussa 1920 ja Philippopolis in Thracian titulaariarkkipiispaksi 16. joulukuuta 1920. Piispaksi vihkiminen seurasi vuonna 1921. Cozzi kuoli 55-vuotiaana toimiessaan yhä Albanian-delegaattina.
Antônio Sarto
Antônio Sarto (27. helmikuuta 1926 Lins – 29. syyskuuta 2008) oli brasilialainen roomalaiskatolinen piispa. Hänet vihittiin salesiaanien papiksi 1. kesäkuuta 1951. Hänet nimitettiin Porto Velhon koadjuuttoriprelaatiksi sekä Arae in Mauretanian titulaaripiispaksi 18. toukokuuta 1971. Piispaksi konsekroinnin suoritti 15. elokuuta Umberto Mozzoni, jota avustivat João Batista Costa ja Miguel d'Aversa.
Sarto erosi Arae in Mauretanian titulaaripiispan arvosta 26. toukokuuta 1978. Hän sai 16. lokakuuta 1979 nimityksen Porto Velhon koadjuuttoripiispaksi ja 25. maaliskuuta 1982 Barra do Garçasin piispaksi. Jälkimmäisessä virassa hän toimi, kunnes erosi 23. toukokuuta 2001.
José Vila y Martínez
José Vila y Martínez (17. lokakuuta 1866 – 1. syyskuuta 1932) oli espanjalainen roomalaiskatolinen piispa. Hänet vihittiin papiksi 21. syyskuuta 1889 ja nimitettiin Geronan hiippakunnan johtoon 14. joulukuuta 1925. Piispaksi vihkiminen seurasi 24. helmikuuta 1926. Pääkonsekraattorina toimi Enrique Reig y Casanova, jota avustivat Prudencio Melo y Alcalde ja Rigoberto Domenech y Valls.
Vila y Martínez kuoli 65-vuotiaana virassa.
Hyperventilating
Hyperventilating on Ronyan debyyttialbumin toinen single, joka julkaistiin digitaalisesti 2. huhtikuuta 2012. Radio ensisoittonsa sai kuitenkin jo 26. maaliskuuta 2012, kun se kuultiin YleX -kanavan Uuden musiikin iltavuorossa. Kappale lähti julkaisunsa jälkeen pian leviämään sosiaalisessa mediassa ja se noteerattiin myös brittiläisellä Scandipop -sivustolla.Kappaleen musiikkivideo kuvattiin Portugalissa ohjaaja Mikko Harman ohjauksessa. Videolla Ronya kävelee ympäri kaupunkia laulaen kappaletta. Videota kuvattiin myös paikallisella metroasemalla ja metrossa.
Canon EOS 1100D
Canon EOS 1100D on japanilaisyhtiö Canonin valmistama digitaalinen järjestelmäkamera. Pohjois-Amerikassa kamera tunnetaan nimellä EOS Rebel T3 ja Japanissa nimellä EOS Kiss X50. Kamera julkaistiin helmikuussa 2011 Canon EOS 1000D:n seuraajaksi. Kamera on yhteensopiva EF- ja EF-S -objektiivien kanssa.
Kameralla on mahdollista ottaa myös teräväpiirtovideokuvaa 1280×720 pikselin resoluutiolla. Kamerassa on HDMI-liitäntä, mikä mahdollistaa valokuvien ja videoiden näyttämisen television kautta. Eye-Fi- muistikortilta voi siirtää kuvia tietokoneeseen langattomasti.
Canon EOS-1D Mark IV
Canon EOS-1D Mark IV on japanilaisyhtiö Canonin valmistama digitaalinen järjestelmäkamera. Kamera julkaistiin lokakuussa 2009 Canon EOS-1D Mark III:n seuraajaksi, mutta Suomessa sen myynti aloitettiin marras-joulukuussa 2009.
Kameralla on mahdollista ottaa Full-HD -videokuvaa 1920×1080 pikselin resoluutiolla. Kamera on yhteensopiva EF-objektiivien sekä Speedlite EX -salamoiden kanssa. Pölyltä ja kosteudelta suojatussa rungossa on 76 kumitiivistettä.
Heckler &amp; Koch G41
G41 on saksalaisen aseyhtiön Heckler & Kochin 1980-luvun alussa kehittämä ja valmistama rynnäkkökivääri.
Rigoberto Domenech y Valls
Rigoberto Domenech y Valls (15. marraskuuta 1870 Alcoy – 30. toukokuuta 1955) oli espanjalainen roomalaiskatolinen arkkipiispa. Hänet vihittiin papiksi 19. toukokuuta 1894 ja nimitettiin Mallorcan hiippakunnan johtoon 5. toukokuuta 1916. Piispaksi vihkiminen seurasi 1. lokakuuta. Pääkonsekraattorina toimi Victoriano Guisasola y Menéndez, jota avustivat Jaime Cardona y Tur ja Luis José María Amigó y Ferrer.
Domenech y Valls sai 16. joulukuuta 1924 nimityksen Zaragozan arkkipiispaksi, jona hän toimi, kunnes kuoli 84-vuotiaana virassa.
Jesús Murgui Soriano
Jesús Murgui Soriano (s. 17. huhtikuuta 1946 Valencia) on espanjalainen roomalaiskatolinen piispa. Hänet vihittiin papiksi Valencian arkkihiippakuntaan 21. syyskuuta 1969 ja nimitettiin sen vihkipiispaksi sekä Leten titulaaripiispaksi 25. maaliskuuta 1996. Piispaksi vihkiminen seurasi 11. toukokuuta. Pääkonsekraattorina toimi Agustín García-Gasco y Vicente, jota avustivat Ricardo María Carles Gordó ja Lajos Kada.
Murgui Soriano sai 27. joulukuuta 2003 nimityksen Mallorcan piispaksi, jonka virkaan hänet asetettiin 21. helmikuuta 2004.
Valentín Comellas y Santamaría
Valentín Comellas y Santamaría (5. kesäkuuta 1861 Casserres – 19. maaliskuuta 1945) oli espanjalainen roomalaiskatolinen piispa. Hänet vihittiin papiksi 28. helmikuuta 1885 ja nimitettiin Solsonan hiippakunnan apostoliseksi hallitsijaksi sekä Amathus in Palaestinan titulaaripiispaksi 18. joulukuuta 1919. Piispaksi vihkiminen seurasi 16. toukokuuta 1920. Pääkonsekraattorina toimi Francesco Ragonesi, jota avustivat Francisco de Asís Vidal y Barraquer ja Luis José María Amigó y Ferrer.
Comellas y Santamaría sai 5. syyskuuta 1933 nimityksen Solsonan piispaksi, jona hän toimi, kunnes kuoli 83-vuotiaana virassa.
Manuel Borrás Ferré
Manuel Borràs Ferré (9. syyskuuta 1880 La Canonja – 12. elokuuta 1936) oli espanjalainen roomalaiskatolinen piispa. Hänet vihittiin papiksi 19. syyskuuta 1903 ja nimitettiin Tarragonan arkkihiippakunnan vihkipiispaksi sekä Bisican titulaaripiispaksi 19. huhtikuuta 1934. Piispaksi vihkiminen seurasi 22. heinäkuuta. Pääkonsekraattorina toimi Francisco de Asís Vidal y Barraquer, jota avustivat Valentín Comellas y Santamaría ja José Cartaña Inglés.
Borrás Ferré kuoli 55-vuotiaana virassa.
José Cartaña Inglés
José Cartaña Inglés (13. syyskuuta 1875 Vilaverd – 31. heinäkuuta 1963) oli espanjalainen roomalaiskatolinen piispa. Hänet vihittiin papiksi 17. syyskuuta 1899 ja nimitettiin Geronan hiippakunnan johtoon 29. joulukuuta 1933. Piispaksi vihkiminen seurasi 22. huhtikuuta 1934. Pääkonsekraattorina toimi Francisco de Asís Vidal y Barraquer, jota avustivat Juan Perelló y Pou ja Justino Guitart y Viladerbó.
Cartaña Inglés kuoli 87-vuotiaana virassa.
Rocco Anselmini
Rocco Anselmini (19. syyskuuta 1837 Recanati – elokuu 1910) oli italialainen roomalaiskatolinen piispa. Hänet vihittiin papiksi 2. kesäkuuta 1860 ja nimitettiin Nocera Umbran hiippakunnan johtoon 27. maaliskuuta 1882. Piispaksi vihkiminen seurasi 2. huhtikuuta. Pääkonsekraattorina toimi Raffaele Monaco La Valletta. Anselmini kuoli 72-vuotiaana virassa.
Ludovico Serristori
Ludovico Serristori (1600? Firenze – elokuu 1656) oli italialainen roomalaiskatolinen piispa. Hänet vihittiin papiksi 19. maaliskuuta 1633 ja nimitettiin Cortonan hiippakunnan johtoon 25. syyskuuta 1634. Hän oli mukana konsekroimassa Lelio Falconieria. Hän toimi Cortonan piispana, kunnes kuoli virassa.
Domingo Collantes
Domingo Collantes (2. helmikuuta 1746 Herrín de Campos – 23. heinäkuuta 1808) oli espanjalainen roomalaiskatolinen piispa. Hänet nimitettiin Nueva Caceresin hiippakunnan johtoon Filippiineille 15. joulukuuta 1788. Piispaksi vihkimine seurasi 28. lokakuuta 1790. Pääkonsekraattorina toimi Juan Antonio Gallego y Orbigo.
Collantes kuoli 62-vuotiaana virassa.
Itävallan valtionpalkinto eurooppalaiselle kirjallisuudelle
Itävallan valtionpalkinto eurooppalaiselle kirjallisuudelle (saks. "Österreichischer Staatspreis für Europäische Literatur ") tai Euroopan kirjallisuudenpalkinto (saks. "Europäischer Literaturpreis"), on Itävallan valtion myöntämä kirjallisuuden palkinto joka myönnetään kerran vuodessa eurooppalaiselle kirjailijalle. Palkinnon myöntää Itävallan opetus- ja kulttuuriministeriö. Palkinto perustettiin vuonna 1965 Wienissä. 
Palkinnon arvo on 25 000 euroa (2013).
Vicente Fermín Márquez y Carrizosa
Vicente Fermín Márquez y Carrizosa (6. heinäkuuta 1811 Yanhuitlán – 1. tammikuuta 1887) oli meksikolainen roomalaiskatolinen piispa. Hänet vihittiin papiksi vuonna 1835 ja nimitettiin Antequera, Oaxacan hiippakunnan johtoon 22. kesäkuuta 1868. Piispaksi vihkiminen seurasi 21. joulukuuta. Pääkonsekraattorina toimi Carlos María Colina y Rubio. Márquez y Carrizosa osallistui Vatikaanin ensimmäiseen kirkolliskokoukseen ja kuoli 75-vuotiaana virassa.
Loistokeltajäkälä
Loistokeltajäkälä ("Xanthoria elegans", "Caloplaca elegans", "Placodium elegans", "Gasparrinia elegans", "Rusavskia elegans") on jäkälälaji, joka kuuluu keltajäkäliin "Xanthoria". Lajia esiintyy maailmanlaajuisesti Euroopassa, Afrikassa, Aasissa, Australiassa, Pohjois-Amerikassa, Etelä-Amerikassa ja Antarktiksella.
Loistokeltajäkälä muodostaa usein laajoja kasvustoja ja sen ruusukkeet ovat noin viidestä kymmeneen senttimetriä. Jäkälän yläpinta on punaoranssi ja alapinta vaalea. Se muistuttaa muista keltajäkälistä eniten "Xanthoria sorediata"a, joka erottuu sekovarren soraaleilla.
José Vicente Salinas e Infanzón
José Vicente Salinas e Infanzón (5. huhtikuuta 1819 Oaxaca – 9. tammikuuta 1894) oli meksikolainen roomalaiskatolinen arkkipiispa. Hänet vihittiin papiksi 14. elokuuta 1842 ja nimitettiin Durangon piispaksi 22. kesäkuuta 1868. Piispaksi konsekroinnin suoritti 31. tammikuuta 1869 Carlos María Colina y Rubio.
Salinas e Infanzón asetettiin Durangon piispan virkaan 29. elokuuta 1869, ja 23. kesäkuuta 1891 hänet nimitettiin Durangon arkkipiispaksi. Hän kuoli 74-vuotiaana virassa.
José María Mora y Daza
José María Mora y Daza (16. huhtikuuta 1820 Jalapa – 27. joulukuuta 1887) oli meksikolainen roomalaiskatolinen piispa. Hänet vihittiin papiksi 24. joulukuuta 1851 ja nimitettiin Veracruz-Jalapan hiippakunnan johtoon 21. maaliskuuta 1870. Piispaksi konsekroinnin suoritti 16. heinäkuuta José Vicente Salinas e Infanzón.
Mora y Daza sai 13. marraskuuta 1884 nimityksen Tlaxcalan piispaksi, jonka virkaan hänet asetettiin 15. helmikuuta 1885. Hän kuoli 67-vuotiaana virassa.
Oskari Jalkio
Anders Oskari Jalkio (alkuaan "Storbacka", sen jälkeen vuoteen 1922 Johnsson; 19. toukokuuta 1882 Teerijärvi – 13. huhtikuuta 1952) oli suomalainen vapaakirkon maallikkosaarnaja ja kirjailija. Hänet tunnettiin myös pasifistina ja vegetarismin kannattajana.
Småböndersin kylässä syntyneen Jalkion vanhemmat olivat Jonas Andersson Storbacka ja Serafiina Mattsdotter Karvonen. Hän kävi kansakoulun ja toimi sitten jonkin aikaa kiertokoulun opettajana kotiseudullaan.
Jalkio tapasi puolisonsa Helmi Elisabet Johanssonin (1878–1936) vuoden 1905 tienoilla. Koska Jalkio ei kuulunut valtiokirkkoon eikä Suomessa ollut silloin käytössä siviilivihkimystä, vihkiminen suoritettiin eräässä Norjan vapaakirkkoseurakunnassa. Heille syntyi 5 lasta vuosien 1910–1919 välillä. Helmi Johanssonin suku, johon kuului muun muassa arkkipiispa Gustaf Johansson, yritti tuloksetta painostaa Helmiä lopettamaan suhteen Jalkioon.
Jalkio aloitti 1904 lähetystyön Suomen romanien keskuudessa yhdessä Otto ja Ina Palmrothin kanssa. Mustalaislähetys ry perustettiin sitten 1906 Tampereella, ja se alkoi julkaista "Kiertolainen"-nimistä lehteä. Jalkio käänsi romanikielelle lauluja ja virsiä, kirjoitti artikkeleita romanikielestä sekä kokosi myös romanikielen sanastoa.
Jalkiot pitivät yllä myös orpokotia Särkisalossa, ja vuosina 1923–1925 heillä oli "Suulanlinna"-niminen terveysparantola Suulanjärven rannalla. Jalkio oli perustamssa 1929 Viljavakka-nimistä utopiasiirtokuntaa Dominikaaniseen tasavaltaan. Jalkio muutti perheineen 1930 siirtokuntaan, mutta Helmi Jalkion kuoltua 1936 he palasivat Suomeen. Jalkio jatkoi sitten Suomessa työtään mustalaislähetyksen piirissä.
Nimellä "Oskar Johnsson":
Nimellä "Oskari Jalkio":
Nimimerkillä "Andreo Phaal":
Iivari Järvelä
Arvid Iivari Järvelä (s. 20. elokuuta 1882 Loimaa) oli suomalainen kansakoulunopettaja ja kirjailija.
Järvelä valmistui opettajaksi 1906 Kajaanin opettajaseminaarista.
Ukko Havukka
Ukko Havukka (sukunimi aik. "Falck"; 3. marraskuuta 1890 Helsinki – 10. syyskuuta 1959) oli suomalainen tanssikriitikko ja näytelmäkirjailija.
Havukka oli mukana perustamassa 1937 Suomen Tanssitaiteilijaliittoa. Hän oli Suomen Kansanomaisen Hieromaseuran puheenjohtaja ja Koulutettujen Hierojien Liitto Ry:n sihteeri-rahastonhoitaja 1947–1959.
The Elder Scrolls Online
The Elder Scrolls Online on ZeniMax Online Studiosin kehittämä "The Elder Scrolls" -pelisarjaan perustuva massiivinen monen pelaajan verkkoroolipeli. Peli julkistettiin Game Informer -lehdessä 3. toukokuuta 2012 ja julkaistiin Microsoft Windowsille ja OS X:lle 4. huhtikuuta 2014. 9. kesäkuuta 2015 peli julkaistiin myös PlayStation 4:lle ja Xbox Onelle.
17. maaliskuuta 2015 julkaistiin versio, joka poisti pelistä kuukausimaksun. Samalla pelin nimeksi muutettiin The Elder Scrolls Online: Tamriel Unlimited.
Pelin tapahtumat sijoittuvat kaikkien aiempien osien tavoin Tamrielin mantereelle, mutta sen tarina ei ole lainkaan yhteydessä aiempien pelien tarinoihin. Peli sijoittuu Toiselle Ajalle, noin tuhat vuotta ennen "in" tapahtumia. Päävihollisena on Tamrielin valloitusta suunnitteleva Daedraprinssi nimeltä Molag Bal.
Suurin osa Tamrielista on pelattavaa aluetta. Pelaaja valitsee yhden yhdeksästä rodusta, jotka ovat jakautuneet kolmeen ryhmittymään, joista kukin tavoittelee Tamrielin Keisarin valtaistuinta. Pelin ennakkotilanneet voivat valita kuuluvansa mihin tahansa ryhmittymään, mutta muille rotu määrää ryhmittymän.
Ryhmittymät:
Amazing Alex
Amazing Alex on suomalaisen Rovio Entertainmentin mobiilipeli, joka julkaistiin iOS- ja Android-alustoille 12. heinäkuuta 2012. Se on tyypiltään toisiinsa törmäileviin esineisiin pohjautuva ketjureaktioiden pulmapeli, ja sen pääosassa seikkailee Alex-poika.
"Amazing Alex" perustuu Snappy Touchin ja Mystery Coconut Gamesin kehittämään "Casey’s Contraptions" -peliin, johon Rovio ilmoitti ostaneensa oikeudet toukokuussa 2012. Ensimmäistä kertaa peli-idea on toteutettu Dynamixin tuottamassa The Incredible Machinessa (PC DOS, 1993), jota Amazing Alex hyvin paljon muistuttaa. Amazing Alex on ensimmäinen Rovion julkaisema peli suureen suosioon nousseen ja lukuisia oheistuotteita poikineen "Angry Birds" -pelisarjan jälkeen.
Pelin ensimmäinen versio sisälsi 100 kenttää. Peliin on mahdollista luoda myös omia kenttiä ja jakaa niitä muiden pelaajien kanssa.
Peli teki historiaa nousemalla 8 tunnissa ladatuimmaksi sovellukseksi App Storessa. Samalla se oli kaikkien aikojen nopein nousu listakärkeen Yhdysvalloissa, elokuvan tai franchising-lanseerauksen ulkopuoliselta peliltä.
Peli sai kritiikkiä liittyen aiempaan Casey's Contraptions -peliin, jonka oikeudet Rovio osti.
Eero Järvinen
Eero Juho Järvinen (26. kesäkuuta 1860 Nurmijärvi – 16. elokuuta 1927 Rovaniemi) oli suomalainen kirjailija ja lehtimies.
Järvinen kävi alkeisopistoa Helsingissä ja työskenteli lehtialalla, mutta myös puhujana ja poliisina sekä julkaisi kirjoitelmia ja teoksia. Vuodesta 1907 hän oli "Veljeys-lehden" päätoimittaja.
Lina Asikanus
Elina Fredrika (Lina, Liina) Asikanus, o.s. Suihko (21. elokuuta 1871 Ilomantsi – 26. maaliskuuta 1947 Joensuu) oli suomalainen näytelmäkirjailija ja kirjakauppias.
Asikanuksen vanhemmat olivat Niilo Heikinpoika Suihko ja Inkeri Maria Siuhko ja puoliso eversti Johan Botols Fredrikinpoika Asikanus. Lina Asikanus kävi tyttökoulun ja työskenteli kirjakauppa-alalla. Hän omisti Schlüterin kirjakaupan Joensuussa.
Luettelo KHL:ssä pelanneista suomalaisista
Tämä on luettelo KHL:ssä pelanneista suomalaisista. Lihavoidut pelaajat edustavat edelleen KHL-seuraa.
"(Päivitetty kauden 2016-2017 jälkeen)"
"(Tilanne kauden 2016–2017 jälkeen)"
Arvi Hyttinen
Karl Arvid (Arvi) Hyttinen (11. tammikuuta 1886 Kontiolahti – 18. tammikuuta 1946) oli suomalainen toimitusjohtaja ja näytelmäkirjailija.
Hyttisen vanhemmat olivat koneenkäyttäjä Johan Henrik Hyttinen ja Iida Loviisa Hiltunen. Hyttinen kirjoitti ylioppilaaksi Viipurin reaalilyseosta vuonna 1904 ja valmistui filosofian maisteriksi vuonna 1911. Hän opiskeli pääaineenaan kansantaloustiedettä. Hyttinen työskenteli vuosina 1906–1912 SOK:n neuvontatoimiston päällikkönä ja "Yhteishyvä"-lehden toimittajana. Vuosina 1912–1915 hän oli osuusliike Elannon toimitusjohtajana, ja perusti sitten oman tuonti- ja vientiliikkeen Wetterstrand & Hyttisen. Vuosina 1918–1919 hän johti Suomen elintarvikkeiden tuontikonttoria Berliinissä. Vuosina 1920–1923 Hyttinen oli Kuopiossa toimineen Oy Gust. Raninin toimitusjohtajana, vuosina 1923–1926 Oy Savon ja Veljekset Peusan edustajana Helsingissä ja vuosina 1926–1929 John Barker Oy:n edustajana Turussa. Vuodesta 1929 hän oli Littoisten verkatehtaan myyntipäällikkönä ja vuosina 1931–1936 sen toimitusjohtajana. Vuodesta 1936 hän oli Lassila & Tikanojan palveluksessa. Sotavuosina Hyttinen oli lisäksi Kansanhuoltoministeriön toimistopäällikkönä. Hän kuului vuosina 1912–1915 Helsingin ja myöhemmin Kuopion kaupunginvaltuustoon.
Luettelo Ruotsin kihlakunnista
Tämä artikkeli on luettelo Ruotsin historiallisista kihlakunnista jaoteltuina nykyisen läänijaon mukaisesti. Kihlakuntien rajat eivät aina ole noudattaneet nykyisin voimassa olevaa läänijaotusta, joten eräät kihlakunnat saattavat esiintyä useammassa kuin yhdessä läänissä.
Tukholman läänissä joidenkin kihlakuntien "tyyppinä" on kihlakunnan (ruots. "härad") sijaan ollut laivakunta (ruots. "skeppslag"), Örebron läänissä ja Västmanlandin läänissä puolestaan vuorikunta (ruots. "bergslag").
Pohjois-Ruotsissa ei ole ollut kihlakuntia, mutta siellä on kihlakuntajaon sijaan ollut käytössä jako käräjäkuntiin (ruots. "tingslag"). Gävleborgin, Västernorrlandin ja Jämtlandin lääneissä käräjäkuntia oli yhdistetty myöhemmin suuremmiksi kokonaisuuksiksi. Luettelossa näitä yhdistämisiä kuvaavat sisennykset; aikaisempi aluejaotus on sisennetympänä kuin uudempi alueojaotus.
Vuoden 1945 väestönlaskennassa silloisessa Tukholman läänissä oli seuraavat kihlakunnat:
Kihlakuntien lisäksi läänissä sijaitsi 11 kaupunkia: Nynäshamn, Södertälje, Sundbyberg, Solna, Djursholm, Lidingö, Vaxholm, Norrtälje, Östhammar, Öregrund ja Sigtuna. Tukholman kaupunki ei tuolloin kuulunut Tukholman lääniin.
Vuoden 1945 väestönlaskennassa silloisessa Uppsalan läänissä oli seuraavat kihlakunnat:
Kihlakuntien lisäksi läänissä sijaitsi 2 kaupunkia: Uppsala ja Enköping.
Vuoden 1945 väestönlaskennassa silloisessa Södermanlandin läänissä oli seuraavat kihlakunnat:
Kihlakuntien lisäksi läänissä sijaitsi 7 kaupunkia: Nyköping, Katrineholm, Eskilstuna, Torshälla, Strängnäs, Mariefred ja Trosa.
Vuoden 1945 väestönlaskennassa silloisessa Itä-Götanmaan läänissä oli seuraavat kihlakunnat:
Kihlakuntien lisäksi läänissä sijaitsi 7 kaupunkia: Linköping, Norrköping, Söderköping, Motala, Vadstena, Skänninge ja Mjölby.
Vuoden 1945 väestönlaskennassa silloisessa Jönköpingin läänissä oli seuraavat kihlakunnat:
Kihlakuntien lisäksi läänissä sijaitsi 8 kaupunkia: Jönköping, Huskvarna, Nässjö, Värnamo, Vetlanda, Eksjö, Tranås ja Gränna.
Vuoden 1945 väestönlaskennassa silloisessa Kronobergin läänissä oli seuraavat kihlakunnat:
Kihlakuntien lisäksi läänissä sijaitsi 2 kaupunkia: Växjö ja Ljungby.
Vihtori Niemi
Viktor (Vihtori) Robert Niemi (27. maaliskuuta 1870 Luumäki – 21. huhtikuuta 1910 Kristiinankaupunki) oli suomalainen näytelmäkirjailija ja Suupohjan Kaiun (sittemmin Suupohjan Sanomat) vastaava toimittaja.
Vihtori Niemi oli syntynyt Luumäellä ja hänen sukunsa on nimeltään Hirviniemi. Hän oli myöhemmin lyhentänyt nimensä Niemeksi. Merkittävän osan elämästään hän asui Kristiinankaupungissa, jossa tuli tunnetuksi myös sekä fennomaanina että raittiusmiehenä. Merkittävä osa hänen näytelmistään käsitteleekin juuri raittiuden ihannetta. Hänen vaimonsa oli Mimmi Niemi (o.s. Malin, kuollut 1912). Koulutukseltaan Vihtori Niemi oli tekniikan ylioppilas.
Niemi toimi nykyisin Suupohjan Sanomat nimellä ilmestyvän edeltäjän Suupohjan Kaiun vastaavana toimittajana vuoden 1901 alusta saman vuoden heinäkuun 20:een päivään asti. Tänä aikana lehdellä oli kiistaa muun muassa paino-oikeuksista, minkä seurauksena Niemen sekä lehden omistajan, Vihtori Haarosen, välit tulehtuivat. Tämä johtikin lopulta Vihtori Niemen eroon. Useiden vaiheiden jälkeen, Niemestä tuli kuitenkin uuden kirjapainon Kirjapaino Tapion omistaja ja niin ollen kilpailija Suupohja Kaikuakin painaneelle Kansallis Kirjapainolle. Vuodesta 1904 hän alkoi julkaista uutta Kaskisten Lehteä, joka nimestään huolimatta oli keskittynyt enemmän Kristiinankaupunkiin ja oli siis kilpailija Suupohjan Kaiulle. Lehti vaihtoi nimensä Etelä-Pohjanmaaksi vuodesta 1906 ja se kilpaili tasaväkisesti Suupohjan Kaiun kanssa aina Vihtori Niemen kuolemaan saakka vuonna 1910. Mimmi Niemi, Vihtori Niemen vaimo, vuokrasi lehden julkaistavaksi muille, mutta lehti lopetti ilmestymisensä lopulta Mimmi Niemen kuoleman jälkeen vuonna 1912. Vihtori Niemi kuoli keuhkokuumeeseen.
Vihtori ja Mimmi Niemellä oli kaikkiaan neljä lasta, joista ensimmäinen, Taimi Lilja Lemmikki, kuoli varhain. Muut lapset olivat Toinen Taimi Lilja Lemmikki, Vieno Tauno Tapio sekä Ilta.
Palmitoleiinihappo
Palmitoleiinihappo (tunnetaan myös nimillä cis-9-heksadekeenihappo ja C16:1) on kertatyydyttymätön omega-7-rasvahappo, jota esiintyy ihmisen rasvakudoksen glyserideissä ja erityisesti maksassa. Aineen on todettu vähentävän insuliiniresistenssiä lihaksissa ja estävän beetasolujen tuhoutumista. Happoa on tavattu erityisesti australianpähkinöiden ja tyrnimarjojen sisältämissä öljyissä, joissa pitoisuus vaihtelee 17 % ja 40 % välillä.
Sofi Flink
Sofi Flink (s. 8. heinäkuuta 1995) on ruotsalainen keihäänheittäjä.
Vuonna 2011 Flink sijoittui toiseksi alle 18-vuotiaiden MM-kilpailuissa tuloksella 54,62 m. Vuonna 2012 alle 20-vuotiaiden MM-kilpailuissa hän voitti kultaa. Hän heitti karsinnassa ensimmäisellään Ruotsin ennätyksen 58,16 m ja paransi omaa ennätystään yli kolme metriä. Loppukilpailussa hän oli ennen viimeistä kierrosta kolmantena tuloksella 56,71 m. Viimeisellä kierroksella hän heitti 61,40 m ja paransi ennätystään jälleen yli kolme metriä. Alle 20-vuotiaiden EM-kilpailuissa Rietissä 2013 hän voitti kultaa. Hän oli jälleen ennen viimeistä kierrosta kolmantena, mutta heitti viimeisellään 57,91 m ja voitti toiseksi tulleen Christin Hussongin yhdellä senttimetrillä. Vuoden 2014 alle 20-vuotiaiden MM-kilpailuissa Eugenessa hän sijoittui toiseksi tuloksella 56,70 m.
Ensimmäisissä aikuisten arvokisoissaan Moskovan MM-kisoissa 2013 Flink heitti karsinnoissa heti ensimmäisellä heitollaan yli karsintarajan, tehden samalla uuden Ruotsin ennätyksen, 61,96 metriä. Loppukilpailussa hän sijoittui kymmenenneksi tuloksella 59,52 m. Zürichin EM-kilpailuissa 2014 hän sijoittui 12:nneksi tuloksella 56,68 m.
Khardung La
Khardung La on sola Intian Himalajalla Ladakhissa, Lehin kaupungin pohjoispuolella. Intialaiset mainostavat 4 693 metrin korkeudella olevaa solaa maailman korkeimpana motorisoituna tienä. Vanha kauppakaravaanireitti on aiemmin kulkenut solan yli Länsi-Kiinan Kašgariin asti.
William Zephyrine Gomes
William Zephyrine Gomes (26. elokuuta 1916 Karachi – 5. maaliskuuta 2004) oli intialainen roomalaiskatolinen piispa. Hänet vihittiin papiksi Bombayn arkkihiippakuntaan 22. joulukuuta 1941 ja nimitettiin sen vihkipiispaksi sekä Parlaisin titulaaripiispaksi 18. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi Johannes XXIII, jota avustivat Fulton John Sheen ja Edoardo Mason.
Gomes sai 12. kesäkuuta 1967 nimityksen Poonan piispaksi, jona hän toimi, kunnes erosi tehtävistään 1. joulukuuta 1976. Hän osallistui Vatikaanin toiseen kirkolliskokoukseen.
Heckler &amp; Koch HK33
Heckler & Koch HK33 on saksalaisen aseyhtiön Heckler & Kochin 1960-luvun loppupuoliskolla kehittämä ja vuodesta 1968 valmistama, hidastetun rullasulun periaatteella toimiva rynnäkkökivääri.
Carlos María Colina y Rubio
Carlos María Colina y Rubio (4. marraskuuta 1813 – 10. maaliskuuta 1879) oli meksikolainen roomalaiskatolinen piispa. Hänet vihittiin diakoniksi 12. maaliskuuta ja papiksi 27. maaliskuuta 1837. Hän sai 7. huhtikuuta 1854 nimityksen Chiapasin (Ciudad Real de Chiapas) hiippakunnan johtoon. Piispaksi vihkiminen seurasi 20. elokuuta. Pääkonsekraattorina toimi Pedro Espinosa y Dávalos.
Colina y Rubio nimitettiin Tlaxcalan piispaksi 19. maaliskuuta 1863, ja hänet asetettiin tähän virkaan 7. helmikuuta 1864. Hän osallistui Vatikaanin ensimmäiseen kirkolliskokoukseen ja kuoli 65-vuotiaana virassa.
Enrique Díaz Díaz
Enrique Díaz Díaz (s. 13. kesäkuuta 1952) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 23. lokakuuta 1977 ja nimitettiin San Cristóbal de Las Casasin hiippakunnan vihkipiispaksi sekä Izirzadan titulaaripiispaksi 30. huhtikuuta 2003. Piispaksi vihkiminen seurasi 10. heinäkuuta. Pääkonsekraattorina toimi Felipe Arizmendi Esquivel, jota avustivat Giuseppe Bertello ja Alberto Suárez Inda.
Kargil
Kargil on kaupunki Pohjois-Intian Himalajalla Ladakhin alueella. Jammun ja Kashmirin osavaltioon kuuluva Kargil on Ladakhin alueen toiseksi suurin kaupunki ja Intian pohjoisin kaupunki. Kaupunki sijaitsee Indusjoen varrella 2 676 metrin korkeudessa merenpinnasta Srinagarin ja Lehin välillä.
Se on Kargilin piirikunnan pääkaupunki. Vuonna 2001 kaupungin väkiluku oli 10 657, piirikunnan 119 307 henkeä.
Kyläjärven ampuma-alue
Kyläjärven ampuma-alue on puolustusvoimien hallinnassa oleva, pääosin Jääkäriprikaatin käytössä oleva ampuma- ja harjoitusalue joka sijaitsee Sodankylässä Kyläjärven alueella kuntakeskuksesta lounaaseen ja on laajuudeltaan noin 7 900 hehtaaria. Alueen itäosassa sen itäisin haarake rajoittuu Kitisenjokeen. Ampuma-alue otettiin käyttöön vuonna 1969.
Itse Kyläjärvi on 0,79 neliökilometrin suuruinen järvi Sodankylässä kuuluen Kemijoen päävesistöön.
Frans Korpi
Frans D. Korpi (s. 14. heinäkuuta 1870 Jalasjärvi) oli suomalainen teosofi, toimittaja ja kirjailija.
Korpi työskenteli renkinä, vanginvartijana ja etsivänä poliisina ennen toimittajaksi ryhtymistä. Hän oli toimitussihteeri Matti Kurikan perustamassa "Elämä-lehdessä" vuonna 1906, sitten toimittaja "Talonpojan Lehdessä" ja "Maalaisessa".
Seppo Leivo
Seppo Jouko Immanuel Leivo (11. helmikuuta 1924 Helsinki, Suomi − 15. lokakuuta 2006, Parry Sound, Kanada) oli tasapainotaiteilija, jonglööri ja opettaja.
Seppo Leivo oli kansainvälisesti tunnetuimpia suomalaisjonglöörejä. Seppo oli mukana jatkosodan asemasotavaiheessa Karhumäen kaupungissa esiintyneessä Suomen viihdytysjoukkojen Karhumäen tivolissa.
Sodan jälkeen Seppo esiintyi ravintoloissa ja yksityisjuhlissa. Esiintymismatkoja järjestyi myös Englantiin ja Tanskaan. Mutta koska tulot olivat satunnaisia, Seppo päätti muuttaa vastavihityn vaimonsa Railin kanssa siirtolaiseksi Kanadaan olympiavuonna 1952. Seppo puhui englantia ja ranskaa, jotka kumpikin olivat Kanadan virallisia kieliä.
Torontossa Sepon artistin ura lähti heti vinhaan vauhtiin. Sepon bravuurinumeroihin kuului suukapulan päässä oleva vanne, jonka huipulla oli täysi olutkolpakko. Hän antoi vanteelle vauhtia ja otti käsiinsä ja toiseen jalkaansa nipun renkaita ja pyöritti niitä hyvän tovin läikyttämättä tippaakaan olutta. Seppo tai Zeppo, Lievo, Leino tai Nievo, miten nimi kulloinkin kirjoitettiin ilmoituksissa, esiintyi kabareteissa, ravintoloissa, televisiossa ja avustajana elokuvissakin.
Esiintymiset vähenivät 1960-luvun alussa. Seppo oli jonkin aikaa töissä postissa ja päätti jatkaa kesken jääneitä opintojaan. Hän valmistui maisteriksi Toronton yliopistossa ja sai vakituisen viran ontariolaisessa lukiossa. Suomalainen Seppo Leivo opetti kanadalaisille lukiolaisille ranskaa, saksaa ja espanjaa.
Suomessa Seppo kävi eläkeläisenä säännöllisesti veteraanikuntoutuksessa ja tapaamassa ystäväänsä Solmu Mäkelää.
Manali
Manali on kaupunki Intian Himalajalla, Himachal Pradeshin osavaltiossa, 1 950 metrin korkeudella merenpinnasta. Kaupunki sijaitsee metsäisessä laaksossa ja on kesäisin intialaisten suosima lomakohde, jonne paetaan tasankojen kuumuutta ja monsuunisateita. Noin 8 000 asukkaan kaupunki jakautuu vanhaan ja uuteen Manaliin.